Guadarramatunnelen

Guadarramatunnelen er en jernbanetunnel gjennom Sierra de Gudarrama på linjen mellom Madrid og Valladolid i Spania. Tunnelen er 28,4 kilometer lang. Dette er den lengste jernbanetunnelen i Spania, og for tiden (2019) den sjette lengste i verden (lokale T-baner unntatt).

Den sørlige tunnelinngangen ligger 998 meter over havet nær Soto del Real, 50 kilometer nord for Madrid. Tunnelen stiger til 1200 moh på det høyeste punktet, og faller til 1114 moh ved utløpet sørøst for Segovia. Den høyeste overdekningen er på 994 meter, under fjellet Peñalara.

Anleggsarbeidet ble påbegynt i 2002, og tunnelen ble åpnet den 22.desember 2007. Den består av to separate løp, med tverrslagsforbindelser for hver 250 meter. Disse kan brukes for evakuering i nødsituasjoner.

Referanser

Se også  
 Liste over verdens lengste jernbanetunneler

Eksterne lenker 
 OpenStreetMap

Jernbanetunneler
Høyhastighetsbaner i Spania